
R A P O R T

asupra proiectului de Lege privind aprobarea Ordonanţei de urgenţă a Guvernului nr.124/2002 pentru modificarea şi completarea Legii nr.76/2002 privind sistemul asigurărilor pentru şomaj şi stimularea ocupării forţei de muncă


În conformitate cu prevederile art.89 şi 107 din Regulamentul Camerei Deputaţilor, Comisia pentru muncă şi protecţie socială a fost sesizată pentru dezbatere pe fond cu proiectul de Lege privind aprobarea Ordonanţei de urgenţă a Guvernului nr.124/2002 pentru modificarea şi completarea Legii nr.76/2002 privind sistemul asigurărilor pentru şomaj şi stimularea ocupării forţei de muncă, trimis comisiei cu adresa nr. 510 din 14 octombrie 2002.


La întocmirea prezentului raport, Comisia a avut în vedere avizele primite de la Consiliul Legislativ, Consiliul Economic şi Social şi de la următoarele comisii:

1. Comisia pentru buget, finanţe şi bănci;

2. Comisia juridică, de disciplină şi imunităţi;

3. Comisia pentru drepturile omului, culte şi problemele minorităţilor naţionale.

Comisia a fost investită cu dezbaterea şi avizarea proiectului de lege mai sus menţionat în procedură de urgenţă.

Proiectul de lege face parte din categoria legilor organice, conform prevederilor constituţionale.

Proiectul de lege are ca obiect de reglementare modificarea şi completarea Legii nr.76/2002 privind sistemul asigurărilor pentru şomaj şi stimularea ocupării forţei de muncă, vizând realizarea unei creşteri semnificative a stimulării angajatorilor pentru crearea de noi locuri de muncă pentru şomeri.

Comisia propune plenului aprobarea proiectului de lege întrucât este necesară acordarea unor ajutoare diferenţiate în funcţie de rata şomajului din fiecare judeţ şi accentuarea şi diversificarea măsurilor active de combatere a şomajului.

La dezbaterea acestui proiect de lege au participat, ca invitaţi din partea Ministerului Muncii şi Solidarităţii Sociale, d-l Laurenţiu Ungureanu – director general şi d-na Georgeta Jugănaru – director general adjunct.

La lucrările comisiei au fost prezenţi 19 deputaţi, din totalul de 20 membri ai comisiei.

În urma dezbaterii proiectului de lege în şedinţa extraordinară din data de 12 noiembrie 2002, Comisia propune adoptarea acestuia cu următoarele modificări:

I. Amendament admis

Nr. crt.
Text iniţial
Text propus de comisie

(autorul amendamentului)
Motivarea

propunerii amendamentelor

0
1
2
3






1
8. Alineatul (3) al articolului 86 va avea următorul cuprins:

“(3) Beneficiarii de credite acordate în condiţiile prevăzute la alin.(2), (21) şi (22) trebuie să îndeplinească următoarele condiţii:

a) să aibă cel mult 250 de angajaţi şi/sau membri cooperatori cu raporturi de muncă sau de serviciu;

b) activitatea de bază să se realizeze în producţie, servicii sau turism;

c) pe cel puţin 50% din numărul locurilor de muncă nou-create, prin înfiinţarea sau dezvoltarea de întreprinderi mici şi mijlocii sau de unităţi cooperatiste, să fie încadrat personal provenind din rândul şomerilor înregistraţi la agenţiile pentru ocuparea forţei de muncă;

d) personalul încadrat în condiţiile prevăzute la lit.c) să fie menţinut în activitate cel puţin 3 ani;

e) locurile de muncă avute în vedere la acordarea de credite în condiţiile alin.(2), (21) şi (22) să nu fie locurile de muncă vacante, rezultate în urma disponibilizărilor de personal în ultimele 12 luni premergătoare încheierii contractului de creditare.”
Se propune reformularea punctului 8 după cum urmează:

“8. Alineatele (1) şi (3) ale articolului 86 vor avea următorul cuprins:
“(1) Pentru crearea de noi locuri de muncă prin înfiinţarea sau dezvoltarea de întreprinderi mici şi mijlocii, unităţi cooperatiste, asociaţii familiale, precum şi activităţi independente desfăşurate de persoane fizice autorizate se pot acorda, din bugetul asigurărilor pentru şomaj, credite în condiţii avantajoase.

(3) Beneficiarii de credite acordate în condiţiile prevăzute la alin.(2), (21) şi (22) trebuie să îndeplinească următoarele condiţii:

a) să aibă cel mult 250 de angajaţi şi/sau membri cooperatori cu raporturi de muncă sau de serviciu;

b) activitatea de bază să se realizeze în producţie, servicii sau turism;

c) pe cel puţin 50% din numărul locurilor de muncă nou-create, prin înfiinţarea sau dezvoltarea de întreprinderi mici şi mijlocii sau de unităţi cooperatiste, să fie încadrat personal provenind din rândul şomerilor înregistraţi la agenţiile pentru ocuparea forţei de muncă;

d) personalul încadrat în condiţiile prevăzute la lit.c) să fie menţinut în activitate cel puţin 3 ani;

e) locurile de muncă avute în vedere la acordarea de credite în condiţiile alin.(2), (21) şi (22) să nu fie locurile de muncă vacante, rezultate în urma disponibilizărilor de personal în ultimele 12 luni premergătoare încheierii contractului de creditare.”

Autor: deputat Kerekes Karoly
Pentru corelare cu dispoziţiile alineatului (3). Creditele se acordă fie pentru înfiinţarea, fie pentru dezvoltarea întreprinderilor mici şi mijlocii, unităţi cooperatiste, asociaţii familiale sau activităţi desfăşurate de persoane fizice autorizate.






II. Amendamente respinse
În cursul dezbaterii, Comisia a respins următoarele amendamente:

Nr. crt.
Text iniţial
Amendamentul propus şi autorul acestuia
Motivare

0
1
2
3

5. Alineatul (2) al articolului 79 va avea următorul cuprins:

“(2) Cuantumul lunar al subvenţiei acordate pentru fiecare persoană încadrată cu contract individual de muncă din rândul şomerilor este:

a) în perioada 1 aprilie – 31 octombrie, 70% din salariul de bază minim brut pe ţară;

b) în perioada 1 noiembrie – 31 martie, un salariu de bază minim brut pe ţară, la care se adaugă contribuţiile de asigurări sociale datorate de angajatori, aferente acestuia.”


D-l deputat Gheorghe Barbu propune reformularea textului după cum urmează:

“5. Alineatul (2) al articolului 79 va avea următorul cuprins:

“(2) Cuantumul lunar al subvenţiei acordate pentru fiecare persoană încadrată cu contract individual de muncă din rândul şomerilor este:

a) în perioada 1 aprilie – 31 octombrie, 70% din salariul de bază minim brut pe ţară, la care se adaugă contribuţiile de asigurări sociale datorate de angajatori, aferente acestuia;

b) în perioada 1 noiembrie – 31 martie, un salariu de bază minim brut pe ţară, la care se adaugă contribuţiile de asigurări sociale datorate de angajatori, aferente acestuia.”
Argumente pentru susţinere:

Pentru stimularea angajării mai accentuate şi în perioada 1 aprilie – 31 octombrie.

Argumente pentru respingere:

În perioada 1 noiembrie – 31 martie se înregistrează de regulă o creştere a ratei şomajului şi de aceea a fost necesară această diferenţiere cu privire la cuantumul lunar al subvenţiei acordate pentru încadrerea în muncă a persoanelor provenite din rândul şomerilor.

10. Alineatul (4) al articolului 86 va avea următorul cuprins:
“(4) Şomerii care se obligă să înfiinţeze întreprinderi mici şi mijlocii, unităţi cooperatiste, asociaţii familiale sau care desfăşoară în mod independent o activitate economică în calitate de persoane fizice autorizate au prioritate la obţinerea creditelor.”


D-na deputat Smaranda Dobrescu propune eliminarea punctului 10 şi menţinerea textului din lege.
Argumente pentru susţinere:

A fost eliminată nejustificat îndeplinirea condiţiilor prevăzute la alin.(2) şi (3) ale aceluiaşi articol.

Argumente pentru respingere:

Toţi şomerii care solicită şi obţin credite trebuie să îndeplinească toate condiţiile prevăzute de lege, nu numai cele prevăzute la alin.(2) şi (3) ale art.86.



Comisia a propus aprobarea proiectului cu 15 voturi pentru  şi 2 abţineri.

PREŞEDINTE,





SECRETAR,

Smaranda DOBRESCU




Ion MÎNZÎNĂ 

Întocmit, 

Expert Sorina Steliana SZABO

